El 19 d'abril del 2007 va entrar en vigor la Llei 32/2006, de 18 d'octubre, reguladora de la subcontractació en el sector de la construcció.
Tant la Llei com el reglament que la desplega, aprovat mitjançat el Reial decret 1109/2007, de 24 d'agost, introdueixen canvis legals amb l'objecte de millorar les condicions de treball del sector, en general, i les condicions de seguretat i salut dels seus treballadors, en particular, mitjançant la limitació de la subcontractació, l'exigència d'uns requisits de qualitat i de solvència a les empreses i de més transparència dels processos de subcontractació.
La Llei és aplicable als contractes que s'estableixin, en règim de subcontractació, per a l'execució de les feines realitzades en obres de construcció següents: excavació, moviment de terres, construcció, muntatge i desmuntatge d'elements prefabricats, condicionaments o instal·lacions, transformació, rehabilitació, reparació, desmantellament, enderroc, manteniment, conservació i treballs de pintura i neteja, sanejament.
Els requisits exigibles als contractistes i subcontractistes perquè puguin intervenir en un procés de subcontractació són els següents:
Les empreses contractistes i subcontractistes han d'acreditar el compliment dels anteriors requisits, mitjançant una declaració signada, per poder inscriure's al REA.
Cada empresa s'ha d'inscriure al registre que depèn de l'autoritat laboral competent, corresponent al territori de la comunitat autònoma on tingui el seu domicili social.
La inscripció té validesa per a tot el territori espanyol.
La inscripció al REA no és exigible als treballadors autònoms sense assalariats ni a qui només actua com a promotor.
La inscripció té validesa per un període de tres anys, renovables per períodes iguals.
La renovació s'ha de sol·licitar dins dels sis mesos anteriors al moment que expiri la validesa.
S'ha de comunicar a l'autoritat laboral qualsevol variació de les dades identificatives de l'empresa incloses en el Registre, i s'ha de demanar la cancel·lació de la inscripció quan l'empresa cessi l'activitat o deixi de complir els requisits necessaris per estar inscrita al REA.
La Llei estableix que l'empresa contractista ha de vigilar el compliment dels requisits que han de respectar els subcontractistes i treballadors autònoms amb els quals subscriguin contractes, en particular, pel que fa a les obligacions d'inscripció al REA. �
Aquest requisit de tenir com a mínim un 30% de la plantilla amb un contracte indefinit l'han de complir les empreses que habitualment siguin contractades o subcontractades per a la realització de treballs en les obres de construcció.
Es considera que una empresa és contractada o subcontractada habitualment per treballar en obres de construcció quan es dona alguna d'aquestes circumstàncies:
En el quadre següent es recull esquemàticament el règim de subcontractació establert a la Llei per al sector de la construcció:
El subcontractista de tercer nivell no pot subcontractar.
Excepcionalment, ho podria fer per exigències d'especialització de la feina, complicacions tècniques de la producció o circumstàncies de força major, i sempre que la direcció facultativa de l'obra en faci constar l'aprovació prèvia i la causa que la motiva en el llibre de subcontractació.
Tampoc poden subcontractar els treballadors autònoms ni els subcontractistes intensius, excepte en cas de força major.
Es considera subcontractista intensiu l'empresa que té una organització productiva que, posada en ús en l'obra, consisteix fonamentalment en l'aportació de mà d'obra.
Una empresa aporta fonamentalment mà d'obra quan, per a la realització de l'activitat contractada, no utilitza més equips de treball propis que les eines manuals, incloses les eines motoritzades portàtils.
El contractista ha d'informar el coordinador de seguretat i salut i els representants dels treballadors de les diferents empreses que participen a l'obra en cas que es realitzi alguna de les subcontractacions excepcionals anteriors.
També ha de posar en coneixement de l'autoritat laboral l'existència d'aquesta subcontractació excepcional en un termini de 5 dies hàbils, mitjançant la presentació d'un informe justificatiu i una còpia de l'anotació en el llibre de subcontractació.
En tota obra de construcció cada contractista ha de disposar, amb caràcter previ a la subcontractació amb un subcontractista o treballador autònom, d'un llibre de subcontractació habilitat per l'autoritat laboral corresponent al territori en què s'executi l'obra.
En aquest llibre s'hi ha de reflectir la informació següent:
El llibre de subcontractació ha de romandre sempre a l'obra i han de tenir-hi accés el promotor, la direcció facultativa, el coordinador de seguretat i salut en fase d'execució de l'obra, les empreses i treballadors autònoms que intervinguin a l'obra, el personal tècnic de prevenció, els delegats de prevenció i representants dels treballadors de les empreses que intervinguin a l'obra, així com l'autoritat laboral.
L'empresa contractista ha de mantenir el llibre de subcontractació actualitzat i conservar-lo durant els cinc anys posteriors a l'acabament de la seva participació a l'obra.
Finalment, totes les empreses que intervenen a l'obra han de disposar de la documentació o el títol que acrediti la possessió de la maquinària que utilitzen, i de tota la documentació exigida per les disposicions legals vigents.
Cada empresa contractista ha d'informar els representants dels treballadors de les empreses que intervinguin en l'execució de l'obra de les contractacions i subcontractacions que es facin a l'obra.